CELEX: 62014TN0764
Language: fi
Date: 2014-11-14 00:00:00
Title: Asia T-764/14: Kanne 14.11.2014 – European Dynamics Luxembourg ja Evropaïki Dynamiki v. komissio

26.1.2015   
            
            
               FI
            
            
               Euroopan unionin virallinen lehti
            
            
               C 26/38
            
         Kanne 14.11.2014 – European Dynamics Luxembourg ja Evropaïki Dynamiki v. komissio
   (Asia T-764/14)
   (2015/C 026/49)
   Oikeudenkäyntikieli: kreikka
   
      Asianosaiset
   
   
      Kantajat: European Dynamics Luxembourg SA (Luxemburg, Luxemburg) ja Evropaïki Dynamiki – Proigmena Systimata Tilepikoinonion Pliroforikis kai Tilematikis AE (Ateena, Kreikka) (edustajat: asianajajat M. Sfyri ja I. Ampazis)
   
      Vastaaja: Euroopan komissio
   
      Vaatimukset
   
   Kantajat vaativat unionin yleistä tuomioistuinta
   
               —
            
            
               kumoamaan Euroopan komission 5.9.2014 tekemän päätöksen nro. Ares(2014) 2903214, jolla komissio hylkäsi kantajien tarjouksen rajoitetussa hankintamenettelyssä nro EuropeAid/135040/C/SER/MULTI
            
         
               —
            
            
               määräämään palauttamaan aikaisempi tilanne asianmukaisesti ja
            
         
               —
            
            
               velvoittamaan komission korvaamaan kantajien oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Kanteensa tueksi kantajat vetoavat seuraavaan:
   Kantajien mukaan riidanalainen päätös on kumottava SEUT 263 artiklan nojalla seuraavista syistä:
   
                
            
            
               Ensinnäkin sen vuoksi, että osanottajien kokemusta arvioitiin hankintasopimuksen tekomenettelyn vaiheessa ja etenkin, koska tätä kokemusta oli jo tarkasteltu esivalintavaiheessa.
            
         
                
            
            
               Toiseksi sen vuoksi, että komissio laiminlöi velvollisuuden perustella päätöksensä, koska se antoi riittämättömät perustelut kantajien teknisen tarjouksen pisteytykselle eikä antanut tiedoksi voittaneen yhteenliittymän täyttä kokoonpanoa eikä taloudellisen tarjouksen olennaisia tietoja.
            
         
                
            
            
               Kolmanneksi sen vuoksi, että komissio teki useita ilmeisiä arviointivirheitä kantajien teknisen tarjouksen arvioinnissa ja loukkasi samalla osanottajien yhdenvertaisen kohtelun periaatetta.
            
         
                
            
            
               Neljänneksi sen vuoksi, että komissio on rikkonut varainhoitoasetusta ja siinä säädettyä avoimuuden periaatetta.